CELEX: 32015R0264
Language: et
Date: 2015-02-18 00:00:00
Title: Komisjoni rakendusmäärus (EL) 2015/264, 18. veebruar 2015 , milles käsitletakse neohesperidiindivesinikhalkooni lubamist lammaste, kalade, koerte, vasikate ja teatavate seakategooriate söödalisandina  EMPs kohaldatav tekst

19.2.2015   
            
            
               ET
            
            
               Euroopa Liidu Teataja
            
            
               L 45/10
            
         KOMISJONI RAKENDUSMÄÄRUS (EL) 2015/264,
   18. veebruar 2015,
   milles käsitletakse neohesperidiindivesinikhalkooni lubamist lammaste, kalade, koerte, vasikate ja teatavate seakategooriate söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Kooskõlas direktiiviga 70/524/EMÜ anti tähtajatu luba kasutada neohesperidiindivesinikhalkooni põrsaste, koerte, vasikate ja lammaste söödalisandina. Vastavalt määruse (EÜ) nr 1831/2003 artikli 10 lõikele 1 kanti see aine seejärel määruse (EÜ) nr 1831/2003 artikli 17 alusel asutatud söödalisandite registrisse kui olemasolev toode. Vastavalt määruse (EÜ) nr 1831/2003 artikli 10 lõikele 2 koostoimes artikliga 7 on esitatud taotlus neohesperidiindivesinikhalkooni uuesti hindamiseks piimapõrsaste ja võõrutatud põrsaste, nuumsigade, tarbevasikate, nuumvasikate, lammaste ja koerte söödalisandina. Samuti esitati taotlus vastavalt kõnealuse määruse artiklile 7 uue kasutusviisi lubamiseks joogivees kõnealuste loomade liikide ja kategooriate puhul ning uue kasutusviisi lubamiseks kalade puhul. Taotleja taotles kõnealuse söödalisandi liigitamist söödalisandite kategooriasse „organoleptilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Euroopa Toiduohutusamet (edaspidi „toiduohutusamet”) jõudis oma 15. novembri 2011. aasta arvamuses (3) järeldusele, et kavandatud kasutustingimuste korral kõigi asjaomaste loomaliikide, v.a kalade söödas ei avalda neohesperidiindivesinikhalkoon kahjulikku mõju loomade ja inimeste tervisele ega keskkonnale. Toiduohutusamet jõudis hilisemas, 9. aprilli 2014. aasta arvamuses (4) järeldusele, et neohesperidiindivesinikhalkooni kasutamine kalade söödalisandina ei avalda kahjulikku mõju loomade ja inimeste tervisele ega keskkonnale. Toiduohutusamet leidis, et edasine tõhususe tõendamine ei ole vajalik, kuna selle aine funktsioon söödas on põhimõtteliselt sama kui toidus. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandi analüüsimeetodi kohta söödas.
            
         
               (4)
            
            
               Hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
            
         
               (5)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud ainet, mis kuulub söödalisandite kategooriasse „organoleptilised lisandid” ja funktsionaalrühma „lõhna- ja maitseained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Lisas nimetatud ainet ja seda ainet sisaldavaid eelsegusid, mis on toodetud ja märgistatud enne 11. septembrit 2015 kooskõlas enne 11. märtsi 2015 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni, kui need on ette nähtud sigadele, vasikatele, lammastele ja koertele.
   Kõnealust ainet sisaldavat segasööta ja söödamaterjale, mis on toodetud ja märgistatud enne 11. septembrit 2015 kooskõlas enne 11. märtsi 2015 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni, kui need on ette nähtud sigadele, vasikatele ja lammastele.
   Kõnealust ainet sisaldavat segasööta ja söödamaterjale, mis on toodetud ja märgistatud enne 11. märtsi 2017 kooskõlas enne 11. märtsi 2015 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni, kui need on ette nähtud koertele.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).
   
      (3)  EFSA Journal 2011;9(12):2444.
   
      (4)  EFSA Journal 2014;12(5):3669.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Kategooria: organoleptilised lisandid. Funktsionaalrühm: lõhna- ja maitseained
                  
               
            
                  2b959
               
               
                  —
               
               
                  Neohesperidiindivesinikhalkoon
               
               
                  
                     Söödalisandi koostis
                  
                  Neohesperidiindivesinikhalkoon
                  ≤ 5 000 mg/kg etanooli
                  
                     Toimeaine kirjeldus
                  
                  Neohesperidiindivesinikhalkoon
                  C28H36O15
                  
                  CASi nr: 20702-77-6
                  Neohesperidiindivesinikhalkoon tahkel kujul, toodetud keemilise sünteesi teel.
                  Puhtus: vähemalt 96 % (kuivas aines)
                  
                     Analüüsimeetod
                      (1)
                  
                  Neohesperidiindivesinikhalkooni määramiseks söödalisandis: õhukese kihi kromatograafia (ÕKK), Euroopa farmakopöa 6.0, meetod 01/2008: 1547.
                  Neohesperidiindivesinikhalkooni sisalduse määramiseks eelsegudes ja söödas: kõrgefektiivne vedelikkromatograafia dioodrividetektoriga (HPLC-DAD).
               
               
                  Põrsad ja nuumpõrsad
               
               
                  —
               
               
                  —
               
               
                  35
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Kasutajate ohutus: käsitsemisel kasutada respiraatorit, kaitseprille ja kaitsekindaid.
                           
                        
               
                  11. märts 2025
               
            
                  Vasikad
               
               
                  —
               
               
                  —
               
               
                  35
               
            
                  Lambad
               
               
                  —
               
               
                  —
               
               
                  35
               
            
                  Kalad
               
               
                  —
               
               
                  —
               
               
                  35
               
            
                  Koerad
               
               
                  —
               
               
                  —
               
               
                  35
               
            
         (1)  Analüüsimeetodite andmed on kättesaadavad referentlabori veebilehel https://ec.europa.eu/jrc/en/eurl/feed-additives/evaluation-reports